stanford-oval/wikipedia huggingface dataset:
NHL-kausi 2005–2006

| NHL-kausi 2005–2006 |
| --- | --- |
Laji:  jääkiekko
Järjestyksessä oleva kausi:  88.
Maa:   Yhdysvallat  Kanada
Joukkueiden määrä:  30
Mestari:  Carolina Hurricanes
Pistepörssin voittaja:  Joe Thornton
Runkosarjan arvokkain pelaaja:  Joe Thornton
Pudotuspelien arvokkain pelaaja:  Cam Ward
  ← 2003–2004 :  2006–2007 → 
Kausi 2005–2006 oli National Hockey Leaguen järjestyksessä 88. kausi. Liiga oli ollut telakalla vuoden päivät koko edelliskauden peruuntumiseen johtaneen työsulun johdosta. NHL ja pelaajayhdistys NHLPA eivät päässeet yksimielisyyteen uudesta työehtosopimuksesta.
Alustava sopu syntyi viimein 13. heinäkuuta 2005. Pelaajayhdistys äänesti sopimuksesta 21. heinäkuuta  ja se hyväksyttiin selkeällä äänienemmistöllä (7–1). Seuraavana päivänä NHL-seurojen omistajien (board of governors) vastaavassa äänestyksessä uusi sopimus hyväksyttiin yksimielisesti.
NHL julkisti myös uuden logonsa. Vanhan musta-oranssin sijasta väreinä uudessa logossa olivat hopea ja musta. Lisäksi 'NHL'-tekstin kallistus oli käännetty kirjoitussuuntaan laskevaksi.
NHL:n kaapelitelevisiointioikeudet siirtyivät ESPN:ltä OLN-yhtiölle (aikaisempi nimi Outdoor Life Network). OLN:n omistavan yhtiön Comcastin laajakaista-asiakkaat saattoivat seurata pelejä myös internetin kautta, vähintään viisi peliä viikoittain. Myös NBC lähetti tammikuusta 2006 lähtien satelliittiensa kautta jonkin verran pelejä.
Kauden ensimmäisen maalin teki Buffalo Sabresien Jean-Pierre Dumont New York Islandersia vastaan. NHL:n historian ensimmäiset voittomaalit rangaistuslaukauskilpailussa merkittiin Ottawa Senatorsin Daniel Alfredssonille ja Dany Heatleylle, jotka molemmat onnistuivat avauskierroksella Toronton Ed Belfouria vastaan.
Sääntömuutoksia ja uudistuksia

Liiga oli kaudelle 2005–2006 ottanut käyttöön selvästi aikaisempaa tiukemman tuomarilinjan. Kaikki koukkiminen, kahvaaminen ja estäminen pyrittiin karsimaan. Alkukaudella uusi ilme  lisäsikin maalien määrää sekä muutti pelin luonnetta. Kaudelle 2005–2006 lanseerattiin myös joukko sääntömuutoksia:
Punaviiva pois - Punaviivan poistaminen merkitsi kahden viivan syöttöjen sallimista. Tämä uudistus läpikäytiin Euroopassa jonkin aikaa sitten, eivätkä tulokset olleet haluttuja - sääntömuutos passivoitti peliä, ei nopeuttanut sitä. NHL:n nykyinen tuomarilinja on kuitenkin eurooppalaista selvästi tiukempi, joten punaviivan poiston vaikutus peliin oli erilainen.
Rangaistuslaukauskilpailu - Mikäli viiden minuutin jatkoaika päättyy tasan, seuraa rangaistuslaukauskilpailu. Molemmista joukkueista laukoo kolme pelaajaa ja mikäli tämänkin jälkeen tilanne on tasan, jatketaan yksi pari kerrallaan kunnes ratkaisu löydetään. Voittajajoukkue saa kaksi pistettä, hävinnyt yhden.
Maalin ja siniviivan paikka - Maaleja on siirretty 2 jalkaa taemmas. Tällä haettiin hyvin yleiseen kulmissa vääntämiseen vähennystä. Siniviivaa siirrettiin niin ikään 2 jalkaa maalista poispäin, näin luoden lisää tilaa ylivoimapelin pyörittämiselle.
Paitsiosääntö - Paitsiosääntö palautettiin vastaamaan eurooppalaista tapaa, eli paitsioasemassa oleva pelaaja voi tulla pois hyökkäysalueelta ilman että peliä vihelletään poikki.
Maalivahtien varusteet ja liikkuminen - Maalivahtien varusteiden kokoa pienennettiin. Polvisuojia kavennettiin 2,5 senttimetriä. Rintapanssarin, maalivahdin housujen ja paidan kokoa rajoitettiin. Liian suurien varusteiden käytöstä saa kahden ottelun pelikiellon, jonka lisäksi seura ja huoltaja saavat sakot. Maalivahdin liikkumista rajoitettiin siten, että ainoa maalivahdille sallittu alue maaliviivan takana on puolisuunnikkaan muotoinen alue lähellä maalin takana ja sivuilla - kulmiin ei ole siis asiaa.
Pitkä kiekko - Linjatuomari voi olla tuomitsematta pitkää kiekkoa, jos se on hänen mielestään tulosta syöttöyrityksestä. Uusi sääntö oli myös ketjun vaihtamisen kieltäminen pitkän kiekon ampuneelle joukkueelle.
Tappelut - Mikäli pelaaja aloittaa tappelun ottelun viiden viimeisen minuutin aikana, hänelle langetetaan pelirangaistus sekä automaattinen yhden ottelun pelikielto. Lisäksi joukkueen valmentaja saa 10 000 Yhdysvaltain dollarin sakot.
Erotuomarien napit - Päätuomareilla on mukanaan langaton mikrofoni, minkä kautta he voivat kuuluttaa rangaistukset hallin PA-laitteiston kautta.
Runkosarja

Kausi alkoi 5. lokakuuta 2005 ja ensimmäistä kertaa liigan historiassa kaikki 30 joukkuetta pelasivat avauspäivänä. NHL:n tähdistöottelua ei tällä kaudella pelattu. Sen sijaan liiga jäi helmikuussa 2006 tauolle, jotta Torinon talviolympialaisissa olisi parhaat pelaajat maajoukkueiden käytettävissä. Phoenix, jossa all star -peli piti alun perin järjestää, sai hyvityksenä järjestettäväkseen kauden 2008–2009 tähdistöottelun. Uudessa otteluohjelmassa oli aikaisempaa enemmän divisioonien sisäisiä otteluita. NHL toivoi tämän luovan lisää kipinöitä divisioonien omien taisteluparien välille.
Runkosarja > Loppusijoitukset

Runkosarjassa divisiooniensa voittajat jakoivat konferenssin kolme kärkisijaa, loput viisi jatkoonpääsijää valittiin pistejärjestyksessä.

V = Voitot, H = Häviöt, HJA = Häviöt jatkoajalla tai rangaistuslaukaisukilpailussa, TM = Tehdyt maalit, PM = Päästetyt maalit, PIST = Pisteet
| Itäinen konferenssi> Joukkue | Itäinen konferenssi> O | Itäinen konferenssi> V | Itäinen konferenssi> H | Itäinen konferenssi> HJA | Itäinen konferenssi> TM | Itäinen konferenssi> PM | Itäinen konferenssi> PIST | Itäinen konferenssi>  |
| --- | --- | --- | --- | --- | --- | --- | --- | --- |
| Ottawa Senators | 82 | 52 | 21 | 9 | 314 | 211 | 113 |  |
| Carolina Hurricanes | 82 | 52 | 22 | 8 | 294 | 260 | 112 |  |
| New Jersey Devils | 82 | 46 | 27 | 9 | 242 | 229 | 101 |  |
| Buffalo Sabres | 82 | 52 | 24 | 6 | 281 | 239 | 110 |  |
| Philadelphia Flyers | 82 | 45 | 26 | 11 | 267 | 259 | 101 |  |
| New York Rangers | 82 | 44 | 26 | 12 | 257 | 215 | 100 |  |
| Montreal Canadiens | 82 | 42 | 31 | 9 | 243 | 247 | 93 |  |
| Tampa Bay Lightning | 82 | 43 | 33 | 6 | 252 | 260 | 92 |  |
| Atlanta Thrashers | 82 | 41 | 33 | 8 | 281 | 275 | 90 |  |
| Toronto Maple Leafs | 82 | 41 | 33 | 8 | 257 | 270 | 90 |  |
| Florida Panthers | 82 | 37 | 34 | 11 | 240 | 257 | 85 |  |
| New York Islanders | 82 | 36 | 40 | 6 | 230 | 278 | 78 |  |
| Boston Bruins | 82 | 29 | 37 | 16 | 230 | 266 | 74 |  |
| Washington Capitals | 82 | 29 | 41 | 12 | 237 | 306 | 70 |  |
| Pittsburgh Penguins | 82 | 22 | 46 | 14 | 244 | 316 | 58 |  |
| Läntinen konferenssi> Joukkue | Läntinen konferenssi> O | Läntinen konferenssi> V | Läntinen konferenssi> H | Läntinen konferenssi> HJA | Läntinen konferenssi> TM | Läntinen konferenssi> PM | Läntinen konferenssi> PIST | Läntinen konferenssi>  |
| --- | --- | --- | --- | --- | --- | --- | --- | --- |
| Detroit Red Wings | 82 | 58 | 16 | 8 | 305 | 209 | 124 |  |
| Dallas Stars | 82 | 53 | 23 | 6 | 265 | 218 | 112 |  |
| Calgary Flames | 82 | 46 | 25 | 11 | 218 | 200 | 103 |  |
| Nashville Predators | 82 | 49 | 25 | 8 | 259 | 227 | 106 |  |
| San Jose Sharks | 82 | 44 | 27 | 11 | 266 | 242 | 99 |  |
| Mighty Ducks of Anaheim | 82 | 43 | 27 | 12 | 254 | 229 | 98 |  |
| Colorado Avalanche | 82 | 43 | 30 | 9 | 283 | 257 | 95 |  |
| Edmonton Oilers | 82 | 41 | 28 | 13 | 256 | 251 | 95 |  |
| Vancouver Canucks | 82 | 42 | 32 | 8 | 256 | 255 | 92 |  |
| Los Angeles Kings | 82 | 42 | 35 | 5 | 249 | 270 | 89 |  |
| Minnesota Wild | 82 | 38 | 36 | 8 | 231 | 215 | 84 |  |
| Phoenix Coyotes | 82 | 38 | 39 | 5 | 246 | 271 | 81 |  |
| Columbus Blue Jackets | 82 | 35 | 43 | 4 | 223 | 279 | 74 |  |
| Chicago Blackhawks | 82 | 26 | 43 | 13 | 211 | 285 | 65 |  |
| St. Louis Blues | 82 | 21 | 46 | 15 | 197 | 292 | 57 |  |
Runkosarja > Runkosarjan pistepörssi

| Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- |
| 1. Joe Thornton | Boston Bruins/ San Jose Sharks | 81 | 29 | 96 | 125 |
| 2. Jaromír Jágr | New York Rangers | 82 | 54 | 69 | 123 |
| 3. Aleksandr Ovetškin | Washington Capitals | 81 | 52 | 54 | 106 |
| 4. Dany Heatley | Ottawa Senators | 82 | 52 | 53 | 105 |
| 5. Daniel Alfredsson | Ottawa Senators | 77 | 43 | 60 | 103 |
| 6. Sidney Crosby | Pittsburgh Penguins | 81 | 39 | 63 | 102 |
| 7. Eric Staal | Carolina Hurricanes | 82 | 45 | 55 | 100 |
| 8. Ilja Kovaltšuk | Atlanta Thrashers | 78 | 52 | 46 | 98 |
| 9. Marc Savard | Atlanta Thrashers | 82 | 28 | 69 | 97 |
| 10. Jonathan Cheechoo | San Jose Sharks | 82 | 56 | 37 | 93 |
Stanley Cup > Pudotuspelien pistepörssi

| Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- |
| 1. Eric Staal | Carolina Hurricanes | 25 | 9 | 19 | 28 |
| 2. Cory Stillman | Carolina Hurricanes | 25 | 9 | 17 | 26 |
| 3. Chris Pronger | Edmonton Oilers | 24 | 5 | 16 | 21 |
| 4. Daniel Briere | Buffalo Sabres | 18 | 8 | 11 | 19 |
| 5. Shawn Horcoff | Edmonton Oilers | 24 | 7 | 12 | 19 |
| 6. Fernando Pisani | Edmonton Oilers | 24 | 14 | 4 | 18 |
| 7. Rod Brind'Amour | Carolina Hurricanes | 25 | 12 | 6 | 18 |
| 8. Chris Drury | Buffalo Sabres | 18 | 9 | 9 | 18 |
| 9. Justin Williams | Carolina Hurricanes | 25 | 7 | 11 | 18 |
| 10. Matt Cullen | Carolina Hurricanes | 25 | 4 | 14 | 18 |
NHL-kauden palkinnot

| --- | --- |
Stanley Cup:: Carolina Hurricanes
Presidents' Trophy:: Detroit Red Wings
Prince of Wales Trophy:: Carolina Hurricanes
Clarence S. Campbell Bowl:: Edmonton Oilers
Art Ross Trophy:: Joe Thornton (Boston Bruins, San Jose Sharks)
Bill Masterton Memorial Trophy:: Teemu Selänne (Mighty Ducks of Anaheim)
Calder Memorial Trophy:: Aleksandr Ovetškin (Washington Capitals)
Conn Smythe Trophy:: Cam Ward (Carolina Hurricanes)
Frank J. Selke Trophy:: Rod Brind'Amour (Carolina Hurricanes)
Hart Memorial Trophy:: Joe Thornton (Boston Bruins, San Jose Sharks)
Jack Adams Award:: Lindy Ruff (Buffalo Sabres)
James Norris Memorial Trophy:: Nicklas Lidström (Detroit Red Wings)
King Clancy Memorial Trophy:: Olaf Kölzig (Washington Capitals)
Lady Byng Memorial Trophy:: Pavel Datsjuk (Detroit Red Wings)
Lester B. Pearson Award:: Jaromír Jágr (New York Rangers)
Lester Patrick Trophy:: Mike Emrick, John Davidson, Ray Miron
Maurice 'Rocket' Richard Trophy:: Jonathan Cheechoo (San Jose Sharks)
NHL Plus/Minus Award:: Wade Redden (Ottawa Senators) Michal Rozsíval (New York Rangers)
Roger Crozier Saving Grace Award:: Cristobal Huet (Montreal Canadiens)
Vezina Trophy:: Miikka Kiprusoff (Calgary Flames)
William M. Jennings Trophy:: Miikka Kiprusoff (Calgary Flames)
Aiheesta muualla

NHL.com
NHL-kausi 2006–2007

| NHL-kausi 2006–2007 |
| --- | --- |
Laji:  jääkiekko
Järjestyksessä oleva kausi:  89.
Maa:   Yhdysvallat  Kanada
Joukkueiden määrä:  30
Mestari:  Anaheim Ducks
Pistepörssin voittaja:  Sidney Crosby
Runkosarjan arvokkain pelaaja:  Sidney Crosby
Pudotuspelien arvokkain pelaaja:  Scott Niedermayer
  ← 2005–2006 :  2007–2008 → 
NHL-kausi 2006–2007 oli National Hockey Leaguen 89. kausi. Sen piti alun perin olla NHL:n 90-vuotisjuhlakausi, mutta työsulun takia kausi 2004–2005 jäi välistä. Stanley Cupin voitti Anaheim Ducks, joka kukisti Ottawa Senatorsin loppuottelusarjassa voitoin 4–1. Voitto oli historiallinen, koska kyseessä oli Anaheim Ducksille ensimmäinen NHL-kausi seuran uudella nimellä.
Kausi käynnistyi 4. lokakuuta ja runkosarjan viimeinen peli käytiin 8. huhtikuuta 2007. Pudotuspelit alkoivat 11. huhtikuuta ja päättyivät 6. kesäkuuta. NHL:n All-Star-ottelu käytiin Dallasin American Airlines Centerissä keskiviikkona 24. tammikuuta.
Runkosarja > Tapahtumia

5. lokakuuta: Brendan Shanahan ylsi 15. pelaajana 600 tehtyyn maaliin.
25. lokakuuta: Joe Sakic rikkoi 11. pelaajana 1500 pisteen rajan.
Jevgeni Malkin teki ensimmäisenä tulokkaana vähintään yhden maalin ensimmäisessä kuudessa ottelussaan sitten NHL:n ensimmäisen kauden.
9. marraskuuta: Anaheim Ducks pääsi 16:nnen kerran pisteille ja teki modernin NHL:n ennätyksen peräkkäisissä pistepeleissä kauden alusta.
13. marraskuuta: Teppo Numminen pelasi 1252. runkosarjan pelinsä ja ohitti Jari Kurrin eniten pelanneena eurooppalaisena.
19. marraskuuta: Jaromír Jágr ylitti 600 osuman rajan 16. pelaajana.
11. maaliskuuta Teemu Selänteestä tuli ensimmäinen pelaaja, joka on kyennyt yli 35-vuotiaana tekemään kaksi kertaa vähintään 40 maalia kaudessa.
17. maaliskuuta: Mike Modanosta tuli eniten maaleja tehnyt Yhdysvalloissa syntynyt pelaaja.
5. huhtikuuta: Martin Brodeur rikkoi Bernie Parentin maalivahtien yhden kauden voittoennätyksen 48. voitollaan.
Runkosarja > Kuukauden pelaajat

| Kuukausi | Pelaaja | Seura | M + S = P |
| --- | --- | --- | --- |
| Lokakuu |  Ryan Miller | Buffalo Sabres | maalivahti  |
| Marraskuu |  Teemu Selänne | Anaheim Ducks | 10 + 13 = 23  |
| Joulukuu |  Ray Emery | Ottawa Senators | maalivahti  |
| Tammikuu |  Dany Heatley | Ottawa Senators | 11 + 11 = 22  |
| Helmikuu |  Henrik Zetterberg | Detroit Red Wings | 13 + 12 = 25  |
| Maaliskuu |  Peter Budaj | Colorado Avalanche | maalivahti  |
Runkosarja > Kuukauden tulokkaat

| Kuukausi | Pelaaja | Seura | M + S = P |
| --- | --- | --- | --- |
| Lokakuu |  Jevgeni Malkin | Pittsburgh Penguins | 5 + 4 = 9  |
| Marraskuu |  Jevgeni Malkin | Pittsburgh Penguins | 7 + 6 = 13  |
| Joulukuu |  Wojtek Wolski | Colorado Avalanche | 5 + 6 = 11  |
| Tammikuu |  Ryane Clowe | San Jose Sharks | 9 + 7 = 16  |
| Helmikuu |  Paul Stastny | Colorado Avalanche | 8 + 11 = 19  |
| Maaliskuu |  Drew Stafford | Buffalo Sabres | 9 + 4 = 13  |
Runkosarja > Loppusijoitukset

Runkosarjassa divisiooniensa voittajat jakavat konferenssin kolme kärkisijaa, loput viisi jatkoonpääsijää valitaan pistejärjestyksessä.

V = Voitot, H = Häviöt, HJA = Häviöt jatkoajalla tai rangaistuslaukaisukilpailussa, TM = Tehdyt maalit, PM = Päästetyt maalit, PIST = Pisteet
| Itäinen konferenssi > Joukkue | Itäinen konferenssi > O | Itäinen konferenssi > V | Itäinen konferenssi > H | Itäinen konferenssi > HJA | Itäinen konferenssi > TM | Itäinen konferenssi > PM | Itäinen konferenssi > PIST | Itäinen konferenssi >  |
| --- | --- | --- | --- | --- | --- | --- | --- | --- |
| Buffalo Sabres | 82 | 53 | 22 | 7 | 308 | 242 | 113 |  |
| New Jersey Devils | 82 | 49 | 24 | 9 | 216 | 201 | 107 |  |
| Atlanta Thrashers | 82 | 43 | 28 | 11 | 246 | 245 | 97 |  |
| Ottawa Senators | 82 | 48 | 25 | 9 | 288 | 222 | 105 |  |
| Pittsburgh Penguins | 82 | 47 | 24 | 11 | 277 | 246 | 105 |  |
| New York Rangers | 82 | 42 | 30 | 10 | 242 | 216 | 94 |  |
| Tampa Bay Lightning | 82 | 44 | 33 | 5 | 253 | 261 | 93 |  |
| New York Islanders | 82 | 40 | 30 | 12 | 248 | 240 | 92 |  |
| Toronto Maple Leafs | 82 | 40 | 31 | 11 | 258 | 269 | 91 |  |
| Montreal Canadiens | 82 | 42 | 34 | 6 | 245 | 256 | 90 |  |
| Carolina Hurricanes | 82 | 40 | 34 | 8 | 241 | 253 | 88 |  |
| Florida Panthers | 82 | 35 | 31 | 16 | 247 | 257 | 86 |  |
| Boston Bruins | 82 | 35 | 41 | 6 | 219 | 289 | 76 |  |
| Washington Capitals | 82 | 28 | 40 | 14 | 235 | 286 | 70 |  |
| Philadelphia Flyers | 82 | 22 | 48 | 12 | 214 | 303 | 56 |  |
| Läntinen konferenssi > Joukkue | Läntinen konferenssi > O | Läntinen konferenssi > V | Läntinen konferenssi > H | Läntinen konferenssi > HJA | Läntinen konferenssi > TM | Läntinen konferenssi > PM | Läntinen konferenssi > PIST | Läntinen konferenssi >  |
| --- | --- | --- | --- | --- | --- | --- | --- | --- |
| Detroit Red Wings | 82 | 50 | 19 | 13 | 254 | 199 | 113 |  |
| Anaheim Ducks | 82 | 48 | 20 | 14 | 258 | 208 | 110 |  |
| Vancouver Canucks | 82 | 49 | 26 | 7 | 222 | 201 | 105 |  |
| Nashville Predators | 82 | 51 | 23 | 8 | 272 | 212 | 110 |  |
| San Jose Sharks | 82 | 51 | 26 | 5 | 258 | 199 | 107 |  |
| Dallas Stars | 82 | 50 | 25 | 7 | 226 | 197 | 107 |  |
| Minnesota Wild | 82 | 48 | 26 | 8 | 235 | 191 | 104 |  |
| Calgary Flames | 82 | 43 | 29 | 10 | 258 | 226 | 96 |  |
| Colorado Avalanche | 82 | 44 | 31 | 7 | 272 | 251 | 95 |  |
| St. Louis Blues | 82 | 34 | 35 | 13 | 214 | 254 | 81 |  |
| Columbus Blue Jackets | 82 | 33 | 42 | 7 | 201 | 249 | 73 |  |
| Edmonton Oilers | 82 | 32 | 43 | 7 | 195 | 248 | 71 |  |
| Chicago Blackhawks | 82 | 31 | 42 | 9 | 201 | 258 | 71 |  |
| Los Angeles Kings | 82 | 27 | 41 | 14 | 227 | 283 | 68 |  |
| Phoenix Coyotes | 82 | 31 | 46 | 5 | 216 | 284 | 67 |  |
Runkosarja > Pistepörssi

| Pelaaja | Seura | O | M | S | Pst>  | +/– | Rm |
| --- | --- | --- | --- | --- | --- | --- | --- |
|  Sidney Crosby | Pittsburgh Penguins | 79 | 36 | 84 | 120 | +10 | 60 |
|  Joe Thornton | San Jose Sharks | 82 | 22 | 92 | 114 | +24 | 44 |
|  Vincent Lecavalier | Tampa Bay Lightning | 82 | 52 | 56 | 108 | +2 | 44 |
|  Dany Heatley | Ottawa Senators | 82 | 50 | 55 | 105 | +31 | 74 |
|  Martin St. Louis | Tampa Bay Lightning | 82 | 43 | 59 | 102 | +7 | 28 |
|  Marián Hossa | Atlanta Thrashers | 82 | 43 | 57 | 100 | +18 | 49 |
|  Joe Sakic | Colorado Avalanche | 82 | 36 | 64 | 100 | +2 | 46 |
|  Jaromír Jágr | New York Rangers | 82 | 30 | 66 | 96 | +26 | 78 |
|  Marc Savard | Boston Bruins | 82 | 22 | 74 | 96 | -19 | 96 |
|  Daniel Briere | Buffalo Sabres | 81 | 32 | 63 | 95 | +17 | 89 |
Kauden palkinnot

Stanley Cup: Anaheim Ducks
Presidents' Trophy: Buffalo Sabres
Prince of Wales Trophy: Ottawa Senators
Clarence S. Campbell Bowl: Anaheim Ducks
Art Ross Trophy:  Sidney Crosby (Pittsburgh Penguins)
Bill Masterton Memorial Trophy:  Phil Kessel (Boston Bruins)
Calder Memorial Trophy: Jevgeni Malkin (Pittsburgh Penguins)
Conn Smythe Trophy:  Scott Niedermayer (Anaheim Ducks)
Frank J. Selke Trophy:  Rod Brind'Amour (Carolina Hurricanes)
Hart Memorial Trophy:  Sidney Crosby (Pittsburgh Penguins)
Jack Adams Award:  Alain Vigneault (Vancouver Canucks)
James Norris Memorial Trophy:  Nicklas Lidström (Detroit Red Wings)
King Clancy Memorial Trophy:  Saku Koivu (Montreal Canadiens)
Lady Byng Memorial Trophy:  Pavel Datsjuk (Detroit Red Wings)
Lester B. Pearson Award:  Sidney Crosby (Pittsburgh Penguins)
Lester Patrick Trophy:  Red Berenson,  Marcel Dionne,  Reed Larson,  Glen Sonmor,  Steve Yzerman
Mark Messier Leadership Award:  Chris Chelios (Detroit Red Wings)
Maurice 'Rocket' Richard Trophy:  Vincent Lecavalier (Tampa Bay Lightning)
NHL Plus/Minus Award:  Thomas Vanek (Buffalo Sabres)
Roger Crozier Saving Grace Award:  Niklas Bäckström (Minnesota Wild)
Vezina Trophy:  Martin Brodeur (New Jersey Devils)
William M. Jennings Trophy:  Manny Fernandez/ Niklas Bäckström (Minnesota Wild)
Aiheesta muualla

NHL.com (englanniksi)
The Hockey News (Arkistoitu – Internet Archive) (englanniksi)
Jatkoajan NHL-osio
Vartinojan tuulivoimapuisto

| Vartinojan tuulivoimapuisto 1 |
| --- | --- |
Valtio:  Suomi
Sijainti:  Siikajoki
Koordinaatit:  64°47′24″N, 24°54′54″E
Valmistunut:  2015 
Perustaja:  TerraWinD Oy 
Rakennuttaja:  Vartinoja I Ky 
Omistaja:  Vartinoja I Ky (Exilion Tuuli Ky) 
Operaattori:  St1 Oy 
Tuulivoimapuisto
Tyyppi:  maatuulivoimalaitos
Puistojännite:  20 kV 
Liittymisjännite:  110 kV 
Korkeus:  22–32 m 
Pinta-ala:  2,0 km² 
Tuulivoimalat:  9 × Alstom ECO122 (2,7 MW) 
Kapasiteetti:  24,3 MW  
 fiVartinojan tuulivoimapuisto 1 
Vartinojan tuulivoimapuisto, jonka perään kirjoitetaan toisinaan järjestysnumero 1, on Pohjois-Pohjanmaalla Siikajoen Kivivaaralla sijaitseva tuulivoimapuisto, jossa toimii 9 tuulivoimalaitosta. Niiden kokonaiskapasiteetti on 24 megawattia. Tuulivoimapuiston on rakentanut Vartinoja I Ky , sen omistaa Exilion Tuuli Ky ja sitä operoi St1 Oy .
Yleistä

Tuulivoimapuisto sijaitsee Siikajoen pohjoispuolella ja Kivivaaran eteläpuolella pienen peltoaukean ympärillä. Tuulipuiston läpi virtaa pieni Vartinoja, joka on Turveojan sivu-uoma. Tuulipuistosta on matkaa kirkonkylälle 9 kilometriä ja Ylipään kylälle kolme kilometriä. Siikajoen kuntakeskukseen Ruukkiin on matkaa 15 kilometriä. Tuulipuiston pituus on 3,9 kilometriä, leveys 1,3 kilometriä, ja kaikki voimalaitokset sisällensä sulkevan alueen pinta-ala on 2,0 neliökilometriä.
Tuulivoimalaitokset ovat ranskalaisen Alstomin valmistamaa ECO122-mallia, jonka napakorkeus on 119 metriä, tuuliturbiinin halkaisija 122 metriä, ja jonka kapasiteetti on 2,7 megawattia. Tornit ovat hybridirakenteisia, jossa betonisen jalustan päälle on kiinnitetty teräsrunkoinen lieriö. Turbiinit valmistettiin Espanjassa keväällä 2015. Voimalat sijaitsevat 22–32 metrin korkeudella mpy.
Voimaloiden tuottama sähkö johdetaan maakaapeleilla 20 kilovoltin jännitteellä alueen sisäpuolella sijaitsevalle muuntoasemalle. Sieltä tuotettu sähkö johdetaan 110 kilovoltin siirtolinjaa myöten Ruukkiin, jossa sähkö kytketään kantaverkkoon.
Historiaa > Suunnittelu

Hankkeen alullepanija oli TerraWind Oy, jonka omistajia olivat suomalainen WinWinD ja virolainen Tuuletar Oü. YVA-menettelyn arviointiohjelman esipuheessa rajattiin tuulivoimahanke Vartinojalle (730 hehtaaria) ja Isonevalle (2 000 hehtaaria), jotka sijaitsevat parin kilometrin etäisyydellä toisistaan. Vartinojan hankealue sijaitsee Siikajoen pohjoispuolella ja Isoneva sen eteläpuolella. Tavoitteena oli rakentaa tuulivoimapuisto, jonka kapastiteetti olisi lupamenettelyn tuloksesta riippuen 9–23 tuulivoimalalla 18–129 megawattia. Tuotettu sähkö oli tarkoitus johtaa Vartinojalta omalla 110 kilovoltin sähkölinjalla Siikajokea ylävirtaan päin Ruukkiin, missä sijaitsi Ruukin sähköasema. Isonevan sähkö siirtyisi omalla linjalla ensin Vartinojalle. Vartinojan alueelle oli tarkoitus laajentaa, jolloin laajennuksen nimi esiintyi hankekuvauksissa nimellä Vartinoja II.
TerraWindin toinen pääomistaja WinWinD haettiin vuonna 2013 konkurssiin ja se oli jo ennen tätä luopunut Vartinojan ja Isonevan hankkeista. Tammikuussa TerraWind jaettiin kahtia. Syntyi yhtiöt Isonevan Tuulipuisto Oy tammikuussa 2013  ja Vartinoja I Ky marraskuussa 2013 . Vartinoja I Ky:n omistajiksi tulivat LähiTapiola (TuuliTapiola) ja TuuliSaimaa .
Historiaa > Rakentaminen

Alstom allekirjoitti lokakuussa 2014 sopimuksen yhdeksän ECO122-tuulivoimalaitoksen toimittamiseksi Siikajoelle. Sopimuksessa Alstom sitoutui asentamaan voimaloiden perustuksille tuulivoimalaitokset, asentamaan ja ottamaan ne käyttöön. Lisäksi Alstom sitoutui teettämään käyttö- ja kunnossapitopalvelut seuraavien 12 vuoden aikana eli vuoden 2026 loppuun saakka. Voimaloihin tuli talvivarustus, jolloin niissä on jäänestojärjestelmät ja kyky toimimaan kovilla pakkasilla. Sopimuksen arvo oli 35 miljoonaa euroa. Tuulivoimapuisto valmistui vuonna 2015.
Historiaa > Uutiset

Siikajoen kunnanvaltuusto hyväksyi toukokuussa 2014 niin kutsutun Vartinoja II:n  eli Vartinoja tuulivoimapuisto 1:n  laajennushankkeen osayleiskaavan, mutta siitä valitettiin. Lopulta asia käsiteltiin Korkeimmassa hallinto-oikeudessa, joka kumosi osayleiskaavan elokuussa 2016. Syy kumoamiseen oli kaavan valmistelun menettelyvirheet ja riittämättömät luontoselvitykset. Oikeus katsoi erittäin uhanalaiseksi luokitellun arosuohaukan pesimärauhan niin tärkeäksi, että luontoselvityksen täydentäminen tältä osin ei tehty.
LähiTapiolan omisti TuuliTapiolan ja oli perustamassa myöhemmin Exilion Management Oy:n, joka jatkoi vuonna 2019 perustamansa Exilion Tuuli Ky:n avulla TuuliTapiolan tuulivoimaloiden hallintaa. Exilion Tuulen omistajiksi tuli alussa LähiTapiola, Keskinäisen Työeläkevakuutusyhtiö Elo, Eläkevakuutusosakeyhtiö Veritas ja Valtion Eläkerahasto. Tässä yhteydessä Vartinojan tuulipuisto siirtyi Exilion Tuulen omistamaksi.
Tuulivoimapuiston valmistuttua suoritettiin vuosina 2016–2017 melumittauksia. Kuitenkin tuulipuiston meluhaitoista valitettiin tämänkin jälkeen Siikajoen kuntaan ja lopulta myös oikeuteen asti. Siikajoen kunta määräsi vuosina 2018 ja 2020 tuulivoimapuiston omistajaa mittaamaan uudelleen voimaloidensa melua kesäkuun loppuun mennessä. Yhtiö ei suorittanut uusintamittausta kummallakaan kertaa, vaan valitti lopulta päätöksestä Vaasan hallinto-oikeuteen. Oikeus päätti, ettei melumittausta tarvitse enää mitata uudelleen.